Gast
Gast a zo ur ger hag a gaver e meur a yezh.

Brezhoneg
Kar eo an anv brezhonek-se d'ar ger kembraek gast, a dalveze kiez e brezhoneg gwechall, evel e kembraeg hiziv.

Er C'hatolicon emañ ar ger :
Gast, g. putain, l. puida. Item ganea. Item cest lecherie ; uide in gruec foll.
Dianav eo gerdarzh gast hervez Albert Deshayes met hervez Yves Le Berre e teu eus ar galleg gaste evel testeni eus levezon an ideologiezh war ar skiant.
Eus gaste ivez e teu ar ger brezhonek heñvelster gwastañ, hag e zeveradennoù, koulz hag ar gerioù gallek gâter, gâteux, dégàt, ravager.

Deuet eo ar ger gast da vezañ implijet e genoù ar wazed evit ur rumm maouezi e-lec'h loened, ma'z eo bet savet ar ger kiez da ober kemm etre tud ha loened. Evel kunujenn, sakreadenn pe estlammadell e vez implijet gast bremañ na mui na maez.

Galleg
Un anv-lec'h gallek eo gast ivez e Breizh-Uhel hag e Normandi, deuet eus ar galleg kozh gaste diwar ar ger latin vastus, a veze graet eus ul lec'h gwastet, douar fall, mat da vagañ deñved pe givri
Kar dezhañ e vefe an anvioù-lec'h Gâtinais, kontelezh kozh, Gâtinois, ha Gâtine ; kenorin e vefe ar ger flandrezek wastina, a dalvez kement ha maez distruj.

Breizh-Uhel 
Montreuil-le-Gast, pe Mousterel-ar-Gwast, e Bro-Roazhon
Le Gast, karter e Maurepas, e Roazhon.

Normandi 
Le Gast
Saint-Denis-le-Gast 
Saint-Loup-du-Gast, 
Gastines 
E Normandi e kaver ivez ar stumm Vast : Le Vast, Hardinvast, Tollevast, Martinvast, Sottevast.

Mayenne
Saint-Denis-de-Gastines (Mayenne)

Anvioù-tud
Dugast.

Yezhoù all
Gast, e nederlandeg hag an alamaneg, kar d'ar ger saoznek guest.
Gast, e svedeg hag e hensaozneg, kar d'ar ger saoznek ghost.

Pennadoù kar
Gasterezh
Gast!

Notennoù

Estlammadelloù brezhonek
Kunujennoù
Lec'hanvadurezh Breizh
Lec'hanvadurezh Normandi